[{"text_idx": "#000005", "text": "\u201cAmi husu ba Parlamentu Nasional atu hapara sosa kareta hamutuk 30 ho Marka Pajero Sport, tamba tempu la opurtunu. No Husu ba Prezidente da Republika atu veta lei orsamnetu ne\u2019e hodi muda fali ba seto\u0301r importante, util no benefisia ba povu kiik sira kontinua halerik ba Bee-moos, seto\u0301r Eduksaun, Siguransa, Agrikultura no Vitima inundasaun iha loron 4 fulan Abril ne\u2019ebe\u0301 mak to\u2019o ohin loron seidauk hetan rekoperasaun husi Estadu\u201d, dehan portavoz Gaspar Tali Besi iha nia komunikadu imprensa iha asosiasaun HAK Farol, Kuarta (5/10)."}, {"text_idx": "#000006", "text": "Enkuantu portavoz ne\u2019e Alerta ba povu tomak katak, labele hili tan Partidu ou Deputadu sira ne\u2019ebe\u0301 mak aprova osan milaun 3 hodi sosa kareta ho marka Pajero Sport ba sira na\u2019in 31 hodi kompleta kareta 65."}, {"text_idx": "#000007", "text": "\u201cHusu ba entidade hotu atu izize hodi hapara aktu ida ne\u2019e, tanba sei hamosu de\u2019it politika,esbanzamentu no halo tusan ba ita nia jerasaun iha futuru, Ami Konsidera politika ne\u2019e nu\u2019udar leilaun ba povu nia osan\u201d, tenik nia."}, {"text_idx": "#000008", "text": "Iha fatin hanesan, Kordenado\u0301r AJAR Inocencio Xavier hatete, Ita hotu hatene katak Parlamentu Nasional nu\u2019udar reprezentante povu no rezulta vida atu trata asuntu importante ba povu Timor-Leste tomak, Kontratriu situasaun krizi mundial ne\u2019ebe afeita ba ita nia rai laran."}, {"text_idx": "#000009", "text": "Sosa kareta la\u2019os poli\u0301tiku urjente no urjente liu ba aimoruk ne\u2019ebe laiha bs ospital sira liuliu ba ospital referal Baucau no sentru sau\u0301de sira iha Di\u0301li laran kuaze stock out.Ne\u2019e hatudu katak Parlamentu Nasional tenke halo ezersisiu ida hodi ajuda para fo\u0301 melloramentu ba seitor saude publiku liuliu sentru saude sira, nia dehan."}, {"text_idx": "#000010", "text": "Enkuantu ita asisti hotu iha media ne\u2019ebe mak fo sai rezultadu katak Parlamentu sira vota afavor ba OJE 2023 ne\u2019ebe\u0301 atu sosa tan kareta 31 ba deputadu sira ne\u2019ebe hela de\u2019it fulan hira nia laran atu termina ona."}, {"text_idx": "#000011", "text": "Deputadu reprezenta povu atu lori bee-moos ba povu, lori naroman no justisa besik liu ba povu, la\u2019os hamosu fali injustisa sosial ida depois sira hanaran aan reprezentante ba povu. LTS"}, {"text_idx": "#000014", "text": "Leave a Reply Cancel reply"}, {"text_idx": "#000015", "text": "Your email address will not be published. Required fields are marked *"}, {"text_idx": "#000016", "text": "Save my name, email, and website in this browser for the next time I comment."}]